Verdagte vas na taverne-skieteryFoto: SAPD/Facebook ’n Man is in hegtenis geneem in verband met die onlangse skietery by ’n taverne in Katlehong wat die lewens van drie mense geëis het. Die 24-jarige verdagte is Vrydag in Katlehong in hegtenis geneem, het brig. Brenda Muridili, polisiewoordvoerder, gesê. Daar is ook op ’n 9 mm-pistool en ammunisie beslag gelê. “Die vuurwapen sal vir ballistiese toetse gestuur word om vas te stel of dit in die uitvoering van enige ernstige misdade gebruik is. “Die polisie ondersoek steeds die motief vir die skietery by die taverne.” Die verdagte sal na verwagting Maandag in die landdroshof in Palm Ridge verskyn. Vier mans het die Mputlane Inn-taverne in Katlehong op 8 Julie betree en lukraak op klante losgebrand. Drie mense is tydens die aanval gewond.